Asprintona
Asprintona, vulgo Ashprington et olim Aisbertone, est vicus et paroecia Devoniae meridianae, incolis 428 (anno 2001 recensis), prope Derte flumen situs a Totenais tribus milibus passuum ad meridionalem partem distans. Libro de Wintonia (1,71) haec de Aisbertone referuntur: Terra regis ... AISBERTONE T.R.E. geldabat per III hidas. Terra est X carrucarum. In dominio sunt II carrucae, IIII servi, VII villani, VIII bordarii cum III carrucis. Ibi II piscariae, una salina, III acrae prati, XL acrae pasturae. Silva I leuga longa, dimidia leuga lata. Reddit IIII libras. Iuhel [Iudhael] tenebat de regina.